CELEX: 32014D0306
Language: sk
Date: 2014-05-13 00:00:00
Title: 2014/306/EÚ: Rozhodnutie Rady z 13. mája 2014 o uzavretí Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou, v mene Európskej únie

29.5.2014   
            
            
               SK
            
            
               Úradný vestník Európskej únie
            
            
               L 160/4
            
         ROZHODNUTIE RADY
   z 13. mája 2014
   o uzavretí Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou, v mene Európskej únie
   
      (2014/306/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 6 písm. a) a článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Rada 5. októbra 2006 schválila Dohodu o partnerstve v sektore rybolovu medzi Európskym spoločenstvom a Seychelskou republikou (1) (ďalej len „dohoda“) prijatím nariadenia (ES) č. 1562/2006 (2).
            
         
               (2)
            
            
               Rybolovné možnosti a finančný príspevok podľa dohody boli stanovené v protokole (3). Platnosť najaktuálnejšieho protokolu končí 17. januára 2014.
            
         
               (3)
            
            
               Únia rokovala so Seychelskou republikou o novom protokole, ktorým sa stanovujú rybolovné možnosti a finančný príspevok podľa dohody (ďalej len „nový protokol“).
            
         
               (4)
            
            
               V súlade s rozhodnutím Rady č. 2014/5/EÚ (4) bol nový protokol podpísaný vykonáva sa predbežne od 18. januára 2014.
            
         
               (5)
            
            
               Dohodou sa zriaďuje spoločný výbor zodpovedný za monitorovanie vykonávania dohody. Spoločný výbor môže okrem toho v súlade s protokolom schváliť určité zmeny protokolu. S cieľom uľahčiť schvaľovanie takýchto zmien je vhodné splnomocniť Komisiu, aby takéto zmeny mohla za určitých podmienok schvaľovať v súlade so zjednodušeným postupom.
            
         
               (6)
            
            
               Je v záujme Únie vykonávať dohodu prostredníctvom protokolu, ktorým sa stanovujú rybolovné možnosti a finančný príspevok a vymedzujú sa podmienky na podporu zodpovedného výlovu a udržateľného rybolovu v seychelských vodách.
            
         
               (7)
            
            
               Nový protokol by sa preto mal schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou (5).
   Článok 2
   Predseda Rady v mene Únie poskytne oznámenie podľa článku 16 protokolu.
   Článok 3
   Komisia sa s výhradou ustanovení a podmienok stanovených v prílohe splnomocňuje schvaľovať v mene Únie zmeny protokolu v rámci spoločného výboru.
   Článok 4
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie
       (6).
   
      V Bruseli 13. mája 2014
      
         
            Za Radu
         
         
            predseda
         
         E. VENIZELOS
      
   
   
      (1)  Ú. v. EÚ L 290, 20.10.2006, s. 2.
   
      (2)  Nariadenie Rady (ES) č. 1562/2006 z 5. októbra 2006 o uzavretí Dohody o partnerstve v sektore rybolovu medzi Európskym spoločenstvom a Seychelskou republikou (Ú. v. EÚ L 290, 20.10.2006, s. 1).
   
      (3)  Ú. v. EÚ L 345, 30.12.2010, s. 3.
   
      (4)  Rozhodnutie Rady 2014/5/EÚ zo 16. decembra 2013 o podpise v mene Európskej únie a predbežnom vykonávaní Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou (Ú. v. EÚ L 4, 9.1.2014, s. 1).
   
      (5)  Protokol sa uverejnil v Ú. v. EÚ L 4, 9.1.2014, s. 3 spolu s rozhodnutím o jeho podpise.
   
      (6)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.
   
      PRÍLOHA
      Rozsah splnomocnenia a postup stanovenia pozície Únie v spoločnom výbore
      
                  1.
               
               
                  Komisia sa poveruje rokovať so Seychelskou republikou a v príslušných prípadoch a s výhradou splnenia bodu 3 tejto prílohy dohodnúť zmeny protokolu v súvislosti s týmito otázkami:
                  
                              a)
                           
                           
                              preskúmanie rybolovných možností v súlade s článkom 5 ods. 1 protokolu;
                           
                        
                              b)
                           
                           
                              spôsoby sektorovej podpory v súlade s článkom 3 protokolu;
                           
                        
                              c)
                           
                           
                              preskúmanie technických predpisov o systéme monitorovania plavidiel (VMS) v súlade s bodom 9 dodatku 8 k protokolu a podobných technických ustanovení v súlade s článkom 5 ods. 3 protokolu.
                           
                        
            
                  2.
               
               
                  Únia v rámci spoločného výboru zriadeného podľa dohody v sektore rybolovu:
                  
                              a)
                           
                           
                              koná v súlade s cieľmi, ktoré Únia sleduje v rámci spoločnej rybárskej politiky;
                           
                        
                              b)
                           
                           
                              koná v súlade so závermi Rady z 19. marca 2012 o oznámení Komisie o vonkajšom rozmere spoločnej rybárskej politiky;
                           
                        
                              c)
                           
                           
                              presadzuje pozície, ktoré sú v súlade s príslušnými pravidlami prijatými regionálnymi organizáciami pre riadenie rybárstva.
                           
                        
            
                  3.
               
               
                  Ak sa počas zasadnutia spoločného výboru plánuje prijať rozhodnutie o zmene protokolu podľa bodu 1, prijmú sa potrebné kroky, aby sa v pozícii vyjadrenej v mene Únie zohľadnili najnovšie štatistické, biologické a iné príslušné informácie, ktoré boli oznámené Komisii.
                  Na tento účel a na základe uvedených informácií zašlú útvary Komisie Rade alebo jej prípravným orgánom na zváženie a schválenie prípravný dokument, v ktorom sa uvedú podrobnosti plánovanej pozície Únie, a to v dostatočnom predstihu pred príslušným zasadnutím spoločného výboru.
                  V súvislosti s otázkami uvedenými v bode 1 písm. a) si schválenie plánovanej pozície Únie Radou vyžaduje kvalifikovanú väčšinu hlasov. V prípade ostatných otázok sa pozícia Únie navrhnutá v prípravnom dokumente považuje za schválenú, pokiaľ členské štáty v počte blokujúcej menšiny nevznesú námietku počas zasadnutia prípravného orgánu Rady alebo do 20 dní od získania prípravného dokumentu podľa toho, čo nastane skôr. Ak sa vznesie takáto námietka, vec sa postúpi Rade.
                  Ak v priebehu ďalších zasadnutí ani na mieste nemožno dosiahnuť takú dohodu, aby sa v pozícii Únie zohľadnili nové prvky, vec sa postúpi Rade alebo jej prípravným orgánom.
                  Komisia sa vyzýva, aby v náležitom čase prijala všetky potrebné kroky nadväzujúce na rozhodnutie spoločného výboru, podľa potreby vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie tohto rozhodnutia.